CELEX: 31992R3550
Language: el
Date: 1992-12-09 00:00:00
Title: Κανονισμός (ΕΟΚ) αριθ. 3550/92 της Επιτροπής της 9ης Δεκεμβρίου 1992 για την τροποποίηση του κανονισμού (ΕΟΚ) αριθ. 3149/92 περί λεπτομερών κανόνων για τη χορήγηση τροφίμων προερχομένων από τα αποθέματα παρέμβασης στους απόρους της Κοινότητας

Avis juridique important

|

31992R3550

Κανονισμός (ΕΟΚ) αριθ. 3550/92 της Επιτροπής της 9ης Δεκεμβρίου 1992 για την τροποποίηση του κανονισμού (ΕΟΚ) αριθ. 3149/92 περί λεπτομερών κανόνων για τη χορήγηση τροφίμων προερχομένων από τα αποθέματα παρέμβασης στους απόρους της Κοινότητας  

Επίσημη Εφημερίδα αριθ. L 361 της 10/12/1992 σ. 0019 - 0020 Φινλανδική ειδική έκδοση: Κεφάλαιο 3 τόμος 46 σ. 0114  Σουηδική ειδική έκδοση: Κεφάλαιο 3 τόμος 46 σ. 0114 

ΚΑΝΟΝΙΣΜΟΣ (ΕΟΚ) αριθ. 3550/92 ΤΗΣ ΕΠΙΤΡΟΠΗΣ  της 9ης Δεκεμβρίου 1992  για την τροποποίηση του κανονισμού (ΕΟΚ) αριθ. 3149/92 περί λεπτομερών κανόνων για τη χορήγηση τροφίμων προερχομένων από τα αποθέματα παρέμβασης στους απόρους της ΚοινότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 για τον καθορισμό των γενικών κανόνων για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή στους στους απόρους της Κοινότητας (1), και  ιδίως το άρθρο 6,  Εκτιμώντας:  ότι στα άρθρα 6 και 7 του κανονισμού (ΕΟΚ) αριθ. 3149/92 της Επιτροπής (2) καθορίζονται τα κατ' αποκοπή ποσά βάσει των οποίων αποδίδονται οι δαπάνες μεταφοράς των προϊόντων που θα διανέμονται στους απόρους της Κοινότητας- ότι πρέπει να καθοριστούν  διαφορετικά ποσά για τη μεταφορά με ψύξη και τη μεταφορά χωρίς ψύξη- ότι πρέπει, συνεπώς, να τροποποιηθεί το παράρτημα ΙΙ- ότι το μέτρο αυτό πρέπει να ισχύσει από την ημερομηνία εφαρμογής του κανονισμού (ΕΟΚ) αριθ. 3149/92-  ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙ του κανονισμού (ΕΟΚ) αριθ. 3149/92 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 352 της 15. 12. 1987, σ. 1. (2) ΕΕ αριθ. L 313 της 30. 10. 1992, σ. 50.    ΠΑΡΑΡΤΗΜΑ  "ΠΑΡΑΡΤΗΜΑ ΙΙ  ΔΑΠΑΝΗ ΜΕΤΑΦΟΡΑΣ  Βόειο κρέας, βούτυρο και άλλα προϊόντα μεταφερόμενα με ψυκτικό μέσο μεταφοράς  - για τα πρώτα 200 χιλιόμετρα: 20,00 Ecu ανά τόνο,  - για κάθε επιπλέον χιλιόμετρο: 0,05 Ecu ανά τόνο.  Σιτηρά και ρύζι  - για τα πρώτα 200 χιλιόμετρα: 5,50 Ecu ανά τόνο,  - για κάθε επιπλέον χιλιόμετρο: 0,02 Ecu ανά τόνο.  Ελαιόλαδο  - για τα πρώτα 200 χιλιόμετρα: 20,00 Ecu ανά τόνο,  - για κάθε επιπλέον χιλιόμετρο: 0,04 Ecu ανά τόνο.  Γάλα σε σκόνη  - για τα πρώτα 200 χιλιόμετρα: 10,00 Ecu ανά τόνο,  - για κάθε επιπλέον χιλιόμετρο: 0,04 Ecu ανά τόνο.  Άλλα προϊόντα  - για τα πρώτα 200 χιλιόμετρα: 6,00 Ecu ανά τόνο,  - για κάθε επιπλέον χιλιόμετρο: 0,03 Ecu ανά τόνο."